《早过历塘》
宋代·赵文

细细清风吹月明，笋舆如泛夜舟行。
草根带露有虫语，茅屋闭门唯犬声。
鬼燐影寒惊远去，曜灵睡起亦东征。
踏车田父莫嗟怨，如此早凉谁与争。

作者简介：赵文（1239-1315），宋末元初文人。初名凤之，字惟恭，又字仪可，号青山，庐陵（今江西吉安）人。赵文为文天祥门人，并曾入其幕府参与抗元活动。赵文与刘辰翁父子亦交厚，辰翁对其非常推重，刘将孙亦与其结“青山社”，其结社情况现不详。